God en Sy Woord beheer alles – goed en kwaad! | "Is en Wat Was en Wat Kom" – die onbekende karakter van Jesus Christus en Sy Woord
← “Dissipels” teenoor “ware dissipels” van die ware Jesus
Wat God “wil hê” dit kry Hy!!! →
God en Sy Woord beheer alles – goed en kwaad!
Posted on Maart 30, 2015	by 4windkoinonia
Die natuurlike mens kan nie sien hoe elke mens van elke woord van God sal leef nie, Hier is hoe Jesaja dieselfde waarheid uitdruk:
Jes 55:10-11 Want soos die reën en die sneeu van die hemel neerdaal en daarheen nie terugkeer nie, maar die aarde deurvogtig en maak dat dit voortbring en uitspruit en saad gee aan die saaier en brood aan die eter; so sal my woord wees wat uit my mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur.
Watter woorde in die Bybel het uit God se mond gegaan? Alles!!!
2Ti 3:16 Die hele Skrif is deur God ingegee (Grieks: deur God se asem geblaas) en is nuttig tot lering, tot weerlegging, tot teregwysing, tot onderwysing in die geregtigheid,
Die natuurlike mens kan nie glo dat die “alles” wat hier in die tekste voorkom regtig alles is nie, en nog minder glo dat “elkeen” God se vuur sal ervaar waardeur “elkeen” gered sal word:
Hierdie woorde word gehaat en verdraai deur die afvalliges want hulle kan net nie aanvaar dat Jesus regtig almal gaan red nie. Die natuurlike mens kan nie aanvaar dat die ‘alles’ ook die bose insluit, en dat alle bose dinge en alle onheil deur God geskep en beheer word nie:
Jes 45:7 wat die lig formeer en die duisternis skep, die heil bewerk en die onheil(Oorspronklike Hebreeus = ra‛ = die bose) skep: Ek, die HERE, is dit wat al hierdie dinge doen.
Jes 54:16 Dit is Ek wat die ambagsman geskep het, die ambagsman wat die vuur aanblaas en allerhande wapens daarin smee. Dit is Ek wat die verwoester geskep het om af te breek.
Rom 9:20-21 Maar tog, o mens, wie is jy wat teen God antwoord? Die maaksel kan tog nie vir die maker sê: Waarom het u my so gemaak nie? Of het die pottebakker nie mag oor die klei, om uit dieselfde klomp die een voorwerp tot eer en die ander tot oneer te maak nie?
Bose geeste kan net praat en opereer volgens God se mandaat en voorskrifte….en God het ook hulle woorde en werke laat neerskryf vir ons lering!
1Sa 16:14 Maar die Gees van die HERE het van Saul gewyk, en ‘n bose gees, deur die HERE gestuur, het hom verskrik.
1Sa 18:10 Die volgende dag het die bose gees van God oor Saul vaardig geword, sodat hy rasend was binne-in die huis terwyl Dawid soos elke dag met sy hand speel, en Saul ‘n spies in sy hand hou.
1Ki 22:20-22 En die HERE het gesê [vir die geeste om Sy troon]: Wie sal Agab oorhaal, dat hy kan optrek en val by Ramot in Gílead? En die een het so gesê, en die ander weer so. Toe kom die gees vorentoe en gaan voor die aangesig van die HERE staan en sê: Ek sal hom oorhaal. En die HERE vra hom: Waarmee? En hy sê: Ek sal uitgaan en ‘n leuengees word in die mond van al sy profete. En Hy sê: Jy sal oorhaal, ja, jy sal ook oorwin; gaan uit en doen so.
Efes 1:11 in Hom in wie ons ook n erfdeel ontvang het nadat ons vantevore daartoe verordineer is ooreenkomstig die voorneme van Hom wat alles werk volgens die raad van sy wil.
Ongelukkig kan almal nie nou hierdie woorde hoor nie al staan dit oop en bloot voor hulle. God het self hulle oë en ore gesluit:
Hand 28:27 Want die hart van hierdie volk het stomp geword, en met die ore het hulle beswaarlik gehoor, en hulle oë het hulle toegesluit, sodat hulle nie miskien met die oë sou sien en met die ore hoor en met die hart verstaan en hulle bekeer en Ek hulle genees nie.
2Th 2:10-11 ….met allerhande verleiding van ongeregtigheid in die wat verlore gaan, omdat hulle die liefde tot die waarheid nie aangeneem het om gered te word nie. 11 En daarom sal God hulle die krag van die dwaling stuur, om die leuen te glo,
Net Sy ware kinders word ore gegee om te hoor en dit maak die afvalliges nog meer boos as hierdie waarhede aan hulle voorgehou word:
Mat 11:15 Wie ore het om te hoor, laat hom hoor.
Mat 13:9 Wie ore het om te hoor, laat hom hoor!
Mar 4:9 En Hy sê vir hulle: Wie ore het om te hoor, laat hom hoor.
Mar 4:23 As iemand ore het om te hoor, laat hom hoor.
Mar 7:16 As iemand ore het om te hoor, laat hom hoor!